b'\n_START_ARTICLE_\nValgkrets (Storbritannia)\n_START_PARAGRAPH_\nEn valgkrets eller bare krets (engelsk ward) er i Storbritannia et geografisk omr\xc3\xa5de som er representert av en eller flere personer i politiske organer p\xc3\xa5 lokalt niv\xc3\xa5. I tillegg til \xc3\xa5 v\xc3\xa6re den prim\xc3\xa6re geografiske enheten for valgordningen kan en krets ogs\xc3\xa5 fungere som et administrativt omr\xc3\xa5de. I EUs system for statistikk er kretsene p\xc3\xa5 niv\xc3\xa5 2._NEWLINE_Skottland, Londons bydeler, metropolitan boroughs og de fleste distrikter (inkludert enhetlige myndigheter) er inndelt i kretser. Ved valg i Wales og til de engelske grevskapsr\xc3\xa5dene brukes ikke kretsene som enhet, men i stedet electoral divisions. Det finnes ogs\xc3\xa5 noen andre unntak, som Scilly-\xc3\xb8yene og Wight._NEWLINE_I noen grevskap finnes det b\xc3\xa5de kretser og divisions. Disse har trenger ikke \xc3\xa5 v\xc3\xa6re sammenfallende, men i de fleste tilfeller har kretsene, som er den eldste typen inndeling, blitt brukt som grunnlag for inndeling i divisions._NEWLINE_Pr. 2004 var det 10\xc2\xa0661 kretser i Storbritannia (inkludert divisions i Wales og p\xc3\xa5 Wight). Gjennomsnittlig befolkningstall for kretsene var 5500. I byer har man fors\xc3\xb8kt \xc3\xa5 trekke grensene slik at alle kretser har tiln\xc3\xa6rmet likt befolkningstall, og dermed velger samme antall representanter (vanligvis tre i en bykrets). P\xc3\xa5 landsbygda er dette vanskelig \xc3\xa5 f\xc3\xa5 til, og antallet representanter varierer derfor ut fra antallet velgere._NEWLINE_Kretsene har i mange tilfeller samme grenser som verdslige sogn. Sm\xc3\xa5 sogn kan bli samlet i st\xc3\xb8rre kretser, mens store sogn kan bli delt opp i to eller flere kretser. P\xc3\xa5 sogneniv\xc3\xa5 kan man ogs\xc3\xa5 ha sognevalgkretser, som er mindre enheter som brukes ved valg til sognestyret. Det samme gjelder der man har community councils._NEWLINE_De firste nordligste av de historiske grevskapene i England \xe2\x80\x93 Cumberland, Westmorland, Durham og Northumberland \xe2\x80\x93 er inndelt i administrative enheter kalt kretser. Andre grevskap er delt inn i hundreder eller wapentakes.'